Algemesí i la ciutat de Caltagirone (Sicília) organitzen la X reunió internacional de ciutats patrimoni immaterial ICCN-UNESCO
20 de octubre de 2022

L'Ajuntament d'Algemesí i el Museu Valencià de la Festa, seu de l'oficina internacional de l’organització ICCN reconeguda per la UNESCO, han organitzat juntament amb Caltagirone -ciutat Patrimoni de la Humanitat - la X trobada internacional de ciutats patrimoni immaterial de la UNESCO.

Enguany la iniciativa va ser promoguda pel municipi de Caltagirone amb l'assistència de COPPEM i l'Oficina Regional per a Europa i el Mediterrani, amb la contribució de la Ciutat Metropolitana de Catània i l'organització del Museu i l'Ajuntament d'Algemesí.

"Les relacions entre els governs nacionals i les comunitats locals en la gestió del patrimoni cultural immaterial" ha estat l’eix entorn al qual ha girat el debat en les jornades que es van inaugurar divendres passat en les instal·lacions del Palazzo Libertini di Sant Marco de la ciutat italiana.

A l'esdeveniment van assistir administradors i experts nacionals i internacionals de delegacions de diversos països europeus i asiàtics, a més d'Itàlia i Espanya. La inauguració es va iniciar amb els discursos de l'alcalde de la ciutat, Fabio Roccuzo i de l'actual presidenta d'ICCN, l'alcaldessa Marta Trenzano, que va connectar telemàticament des d'Algemesí al no poder traslladar-se a Itàlia per motius d'agenda.

La delegació d'Algemesí va comptar amb la participació de Julio Blasco, director del museu d'Algemesí, en qualitat de secretari general de l'ICCN, que va presidir les jornades i va oferir el discurs de clausura, així com del regidor Edgar Bresó, en representació de l'Ajuntament, que va participar amb una ponència sobre la Festa de la Mare de Déu de la Salut i Mar Navarro, tècnica responsable de comunicació de l'organització.

Julio Blasco, al·legant que les llengües maternes minoritàries són i han de ser protegides i revalorades des de la UNESCO, va realitzar les seves dues intervencions i el discurs de clausura en valencià. Segons Blasco: “les jornades de Caltagirone han estat les més fructíferes de tota la història de la ICCN, ja que s’han pogut establir uns compromisos molt rellevants per al futur de l’organització que es posaran en acció de manera immediata i es duran a la pròxima Assemblea internacional que se celebrarà en Kerala (l'Índia) en novembre de 2023.”

L'experiència s'emmarca en el marc activitats de cooperació de la xarxa de ciutats de patrimoni cultural immaterial de la Unesco (ICCN per les seues sigles en anglés), amb seu en el museu d'Algemesí i òrgan consultiu de l'Agència de les Nacions Unides de París. Aquesta treballa per a explorar polítiques creatives i efectives per a mantenir el patrimoni i la seva relació inseparable del desenvolupament local sostenible i en l'actualitat té 34 associats de 31 països i compta amb l'acreditació i el suport de la UNESCO.

Algemesí i el Museu formen part d'ICCN des de la declaració de la Festa de la Mare de Déu de la Salut en 2011, i han participat de manera activa en Gangneung 2012 (Corea

del Sud), Dubrovnik 2013 (Croàcia), Isfahán 2014 (l'Iran), Eslovàquia 2015, Sicília 2016 (Itàlia), Pequín 2017 (Xina), Algemesí 2018, Beith Sahour 2019 (Palestina) i Gangneung 2021 (Corea del Sud).